Брезов вргањБрезов вргањ
***Брезов вргањ (***лат.Leccinum scabrum***)*** е јадлива печурка во семејството Boletaceae но порано била класифицирана како *Boletus scaber.* Брезов вргањ е широко распространета печурка во Европа, на Хималаите во Азија и на други места на северната полутопка а се јавува само во микороза со бреза. Расте од јуни до октомври. Оваа печурка, исто така, станува сè почеста во Австралија и Нов Зеланд каде што најверојатно е донесена.

Опис
----

*Брезов вргањ* со различна старост
Шапката е 5-15 см широка. Отпрвин, таа е полутопкична а подоцна станува порамна. Кожата на шапката е кафеава обично со посветол раб; мазна е и сува.

Порите се белузлави на млада возраст, подоцна сиви. Кај постарите примероци, порите на трупот може да се испакнат, додека околу дршката изразено навлегуваат. Покривањето на порите лесно се отстранува од кожата на пилеусот.

Дршката е 5-15см. долга и од 1-3,5см широка, тенка, со бели и темни до црни флеки стеснети нагоре. Основниот мицелиум е бел.

Месото е белузлаво, понекогаш потемнува на допир. Кај младите примероци месото е релативно цврсто, но многу брзо станува сунѓересто и задржува вода, особено при дождливо време. Кога ќе се свари, брезовиот вргањ поцрнува.

*Брезовиот вргањ* е пронајден во асоцијација со украсни брези засадени надвор од неговиот опсег на живеалиште, како на пример во Калифорнија.

Живеалиште и распространетост
-----------------------------

*Брезов вргањ* е европски вид кој е забележан во различни области во светот, најчесто се појавува во урбаните средини. Во Нов Зеланд, се поврзува само со *Betula pendula*.

Јадливост
---------

*Брезов вргањ* може да се јаде, но некои водичи сметаат дека неговата вредност не е голема. Може да се кисели во саламура или со оцет. Се користи и во мешани јадења со печурки, пржени или на пареа. Најчесто се собира за исхрана во Финска и Русија.

Неколку извештаи во Северна Америка (Нова Англија и Карпестите Планини) по 2009 година сугерираат дека *Брезов вргањ* треба да се консумира само со голема претпазливост.

Слични видови
-------------

Неколку различни видови на *Leccinum* печурки се наоѓаат во микориза со брези, и може да се помешаат од аматери и миколозите. *L.variicolor* има синкаста шaпка. *L.oxydabile* има поцврсто, розово месо и различна структура на кожата на пилеусот. *L.melaneum* има потемна боја и има жолтеникави нијанси под кожата на пилеусот и шaпката. *L.holopus* е поблед и белузлав во сите делови.

Наводи
------

* Каленбах: *Die Röhrlinge (Boletaceae)*, Лајпциг, Клинхард, (1940–42)
* Герхард, Евалд: *Пилце.* *Бенд 2: Röhrlinge, Porlinge, Bauchpilze, Schlauchpilze und andere*, (Spektrum der Natur BLV Intensiv), (1985)

Надворешни врски
----------------

* (in German) Pilzgalerie: Leccinum scabrum (Birkenpilz)


1. ↑  Fergus, C. Leonard & Charles (2003). *Common Edible & Poisonous Mushrooms of the Northeast*. Mechanicsburg, PA: Stackpole Books. стр. 51–52. ISBN 0-8117-2641-X.
2. ↑  Arora D. (1986). *Mushrooms Demystified: A Comprehensive Guide to the Fleshy Fungi*. Berkeley, California: Ten Speed Press. стр. 541–542. ISBN 0-89815-169-4.
3. 1 2 3  Trudell, Steve; Ammirati, Joe (2009). *Mushrooms of the Pacific Northwest*. Timber Press Field Guides. Portland, OR: Timber Press. стр. 227–228. ISBN 978-0-88192-935-5.
4. ↑  „*Leccinum scabrum*". California Fungi. Посетено на 2009-10-18.
5. ↑  McNabb RFR. (1968). „The Boletaceae of New Zealand". *New Zealand Journal of Botany*. **6** (2): 137–76 (see p. 169). doi:10.1080/0028825X.1968.10429056. отворен пристап — бесплатно за читање
6. ↑  Phillips, Roger (2010). *Mushrooms and Other Fungi of North America*. Buffalo, NY: Firefly Books. стр. 276. ISBN 978-1-55407-651-2.
7. ↑  Ohenoja, Esteri; Koistinen, Riitta (1984). „Fruit body production of larger fungi in Finland. 2: Edible fungi in northern Finland 1976–1978". *Annales Botanici Fennici*. **21** (4): 357–66. JSTOR 23726151.
8. ↑  Bakaitis, Bill. „*Diagnosis at a Distance*". Посетено на 2011-11-28.
9. ↑  Land, Leslie. „*Wild Mushroom Warning: The Scaber Stalks (Leccinum species) May No Longer Be Considered Safe*". Посетено на 2009-07-18.